De tribus Larainarieis et de Stephanocystide osmundacea. 
73 
Post datas ab Ruprecht 1. c. liujus plantæ descriptio¬ 
nem et figuram, eam bene cognitam facile haberes, sed 
algæ, quæ partem maris pacifici borealem inhabitant, mul¬ 
tas ostendunt proprietates, in algis aliorum marium non 
visas, cujus rei veritatem hæc quoque planta confirmare 
potest. 
Caulis singulari modo dimorphus, ramosissimus. Rami 
inferiores alati, lineari — plani, foliiformes, costati, alterne 
pinnatifidi 1. subpinnati, articulatione ab caule delabentes ; 
rami superiores filiformes, prolongation e costæ ramorum 
foliiformium exorti, tenues, longissimi, ramosissimi; ramuli 
ultimi vesiculas et receptacula portantes. 
Sunt rami foliiformes vera folia, ut Cel. J. Ag. et 
Ruprecht credere videntur? Articulus, quo a caule sen¬ 
sim delabuntur, est certe characteristicus, sed si vera folia 
essent, costæ eorum vix prolongarentur in ramos illos 
filiformes et ramosissimos, de quibus jam diximus. No¬ 
bis sunt rami alati, in formam foliiformem explanati. 
Sed inter plura hujus plantæ specimina, quæ misit 
Dr. Eisen, adest ramus defractus, inferne in ramos folii¬ 
formes, costatos et pinnatifidos, superne in ramos fili¬ 
formes ramosissimos, vesiculis onustos divisus. Hæc ut 
supra diximus et auctores quoque narrant. Sed e margini- 
qus ramulorum exteriorum (laciniarum), foliiformium et 
costatarum, exeunt folia spathulata, usque 6 c. m. longa 
et paululum infra apicem 1 c. m. lata, omnino ecostata, 
cum foliis Egregiæ planis optime convenientia. Hæc ab 
auctoribus, quantum scimus, non memorata, sunt, ut cre¬ 
dimus, vera plantæ folia. 
